Mynwerkers beplan optog na Uniegebou | Nuus24
Mynwerkers beplan optog na Uniegebou
Johannesburg – Leiers vir stakende werkers in Rustenburg het ‘n beroep op mynwerkers oor die land gedoen om deel te neem aan ‘n massa-optog na die Uniegebou in Pretoria in Oktober, berig Eyewitness News.Mynwerkers by verskeie myne in Rustenburg staak al vir byna vier weke om te vra vir ‘n basiese salarisverhoging van R12 500.Vier van Anglo Platinum (Amplats) se myne in die Rustenburg-omgewing is al vir meer as twee weke onaktief weens die stakings.Die stakers se leier, Mametlwe Sebei, sê die werkers beplan om op 13 Oktober na die Uniegebou te betoog.“Ons gaan alle ander mynwerkers vra om saam met ons te vra vir ‘n loon van R12 500 vir alle werkers.”Sebei sê die optog is daarop gemik om druk op die mynbedryf te plaas om sy werkers behoorlike salarisse te betaal en om hul lewensomstandighede te verbeter.Hy sê die mynwerkers het reeds ondersteuning van werkers in die diamantsektor, sowel as van burgerlike organisasies.– Lees meer hier.– Volg Nuus24 op Twitter Lees meer oor: pretoria | stakings | uniegebou | mynwerkers VOLGENDE OP NUUS24X